CELEX: 62014TN0017
Language: sl
Date: 2014-01-08 00:00:00
Title: Zadeva T-17/14: Tožba, vložena 8. januarja 2014 – U4U in drugi proti Parlamentu in Svetu

14.4.2014   
            
            
               SL
            
            
               Uradni list Evropske unije
            
            
               C 112/41
            
         Tožba, vložena 8. januarja 2014 – U4U in drugi proti Parlamentu in Svetu
   (Zadeva T-17/14)
   2014/C 112/54
   Jezik postopka: francoščina
   
      Stranke
   
   
      Tožeče stranke: Union pour l’Unité (U4U) (Bruselj, Belgija); Unité & Solidarité – Hors Union (USHU) (Bruselj); Regroupement Syndical (RS) (Saint Josse-ten-Noode, Bruselj); in Georges Vlandas (Bruselj) (zastopnik: F. Krenc, odvetnik)
   
      Toženi stranki: Svet Evropske unije in Evropski parlament
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               ugotovi, da je ta tožba dopustna in utemeljena;
            
         
               —
            
            
               posledično razglasi za nično Uredbo št. 1023/2013 Evropskega parlamenta in Sveta z dne 22. oktobra 2013 o spremembi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije, v delu, v katerem:
               
                           1.
                        
                        
                           spreminja Prilogo X teh kadrovskih predpisov (člen 1(70));
                        
                     
                           2.
                        
                        
                           spreminja člen 45 teh kadrovskih predpisov in Prilogo I in v Prilogi XIII dodaja Oddelek 5 (člen 1(27), (61) in (73k)).
                        
                     
         
               —
            
            
               toženima strankama naloži plačilo stroškov.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo šest tožbenih razlogov.
   Prvi trije tožbeni razlogi se nanašajo na spremembo Priloge X Kadrovskih predpisov Evropske unije (v nadaljevanju: Kadrovski predpisi).
   
               1.
            
            
               Prvi tožbeni razlog: kršitev člena 10 Kadrovskih predpisov, členov 12, 27 in 28 Listine Evropske unije o temeljnih pravicah (v nadaljevanju: Listina) in člena 11 Evropske konvencije o varstvu človekovih pravic in temeljnih svoboščin (v nadaljevanju: EKČP), zlasti zaradi opustitve posvetovanja z Odborom za kadrovske predpise v zvezi z reformo Priloge X.
            
         
               2.
            
            
               Drugi tožbeni razlog: kršitev členov 12, 27 in 28 Listine in člena 11 EKČP zaradi opustitve ustreznega in dejanskega obveščanja in posvetovanja s sindikati, uradniki in drugimi uslužbenci v zvezi z reformo Priloge X.
            
         
               3.
            
            
               Tretji tožbeni razlog: kršitev načela dobre zakonodaje in predvsem dolžnosti skrbnega ravnanja in dolžnosti obrazložitve.
               Zadnji trije tožbeni razlogi se nanašajo na spremembo člena 45 in Priloge I Kadrovskih predpisov za uradnike in na dodani Oddelek 5 v Prilogi XIII teh kadrovskih predpisov.
            
         
               4.
            
            
               Četrti tožbeni razlog: kršitev člena 10 Kadrovskih predpisov, člena 12, 27 in 28 Listine in člena 11 EKČP, zlasti zaradi opustitve posvetovanja z Odborom za kadrovske predpise v zvezi z reformo kariernih razredov AD.
            
         
               5.
            
            
               Peti tožbeni razlog: kršitev členov 12, 27 in 28 Listine in člena 11 EKČP zaradi opustitve ustreznega in dejanskega obveščanja in posvetovanja s sindikati, uradniki in drugimi uslužbenci v zvezi z reformo kariernih razredov AD.
            
         
               6.
            
            
               Šesti tožbeni razlog: kršitev načel dobre zakonodaje in predvsem dolžnosti skrbnega ravnanja in dolžnosti obrazložitve.